stanford-oval/wikipedia huggingface dataset:
בושהר
היסטוריה

מחוז בושהר היה חלקה הדרומי של ממלכת עילם הקדומה. שמה העילמי של העיר בושהר היה לין או 'hamanu'. חצי האי עליו בנויה העיר בושהר, נקרא בעבר בפרסית 'רי-שהר', מצודת העיר ושרידים של עתיקות המקום מתקופת ממלכת עילם נמצאים היום בדרום העיר על שפת הים, מדרום לחוף הפרחים וממזרח לנמל התעופה הישן של העיר ומצפון לנמל הישן.
באוגוסט 2010 החל לפעול בבושהר הכור הגרעיני הראשון של איראן, והוא היה הכור הראשון שפוקח על ידי הסוכנות הבינלאומית לאנרגיה אטומית.
גבולות

מחוז בושהר גובל עם מחוזות פארס, הורמוזגאן, כהגילויה ובויראחמד וח'וזסתאן. כל גבולו המערבי של המחוז הוא חוף עם המפרץ הפרסי.
יהודים בבושהר

בבושהר קבור המקובל רבי אברהם שלום חמוי (ה'תרמ"ח),שחיבר למעלה מחמישים ספרים, כולל ספרים על קבלה מעשית.
המסדרון התעשייתי של אסאליה

כ -70,000 מהנדסים וטכנאים זרים עובדים כיום באזור תעשייה זה, שנמצא 270 ק"מ מדרום לבירה המחוזית בושהר. אזור תעשייה זה נמצא סמוך לשדה הגז המפורסם של דרום פראס בו השקיעה איראן מאות מיליוני דולרים בתשתיות. שדה הגז דרום פארס הוא שדה הגז הטבעי הגדול ביותר בעולם.
אזור התעשייה של אסאליה נחשב כה רווחי, שאפילו חברות אמריקאיות כמו American Allied International Corp ו-Halliburton עקפו את הסנקציות האמריקאיות כדי להיות מעורבות באזור.
רעידות אדמה

ב-9 באפריל 2013 התרחשה רעידת אדמה בעוצמה 6.1 בסולם ריכטר במחוז בושהר. ברעידה נהרגו לפחות 37 בני אדם ונפצעו כ-850.
הערות שוליים

↑  על פי w.hainz אנציקלופדיה מקראית ערך 'עילם' ראה מפה שם
↑  על פי f.homell, die elamistische gottersiebenheit, י.מ. גרינץ, מוצאי דורות, 'העוים והעמלקים -עאמים-עילמים' עמוד 95
↑  בתקופת התלמוד היה שמה 'בי ארדשיר' (בבלי גיטין ו')
↑  American Allied International Corporation - Assalouyeh, ‏2005-03-07
↑  Staff, By CNN. "Iran quake kills 37, injures more than 850 - CNN". CNN. נבדק ב-2018-05-09.
| --- | --- |
בקרת זהויות :  GND: 4682007-3  MusicBrainz: a9fcb0da-05d7-49f5-ae65-0c547330c786  NARA: 10036723 
ערך זה הוא קצרמרבנושא גאוגרפיה של איראן. אתם מוזמנים לתרום לוויקיפדיה ו.
אתר הכינוסים של המפלגה הנאצית

מפת האתר
המקום מהאוויר
"Goldener Saal"
היכל הכבוד
היכל הקונגרסים -חזית
הדרך הגדולה
אתר הכינוסים של המפלגה הנאצית (בגרמנית: Reichsparteitagsgelände) היה ממוקם בחלק הדרום מזרחי של העיר נירנברג בגרמניה. באתר זה נערכו כינוסי ומצעדי המפלגה הנאצית בין השנים 1933–1938.
האתר תוכנן כולו על ידי האדריכל אלברט שפר, פרט להיכל הקונגרסים שתוכנן על ידי לודוויג ופרנץ רוף.
בדומה לפרויקטים אחרים המאפיינים את האדריכלות הנאצית, גם כאן מדובר על פרויקט מגלומני המגמד את הפרט ומאדיר את המפלגה והמדינה, באמצעות יצירת מבנים בעלי קנה מידה בלתי אנושי.
תיאור כללי

המתחם, בעל צורה מלבנית באורך של כ-4 ק"מ וברוחב של כ-2 ק"מ. שטחו הכולל של האתר כולל שטחי השירות שלו כ־16.5 קמ"ר.
אתר הכינוסים תוכנן כשדרה רחבה, בכיוונים דרום מזרח וצפון מערב, כאשר בקצה הדרומי שלה רחבת המסדרים (marzfeld), ובצידה הצפוני רחבת הזיכרון (luitpoldarena).
משני צידי השדרה מוקמו זה מול זה, בימת העצרות (zeppelinfeld), והאצטדיון הגרמני.
השדרה הרחבה חוצה בדרכה אגם קטן שלצידו הוקם היכל הקונגרסים החדש.
עוד תוכננו במתחם בסיס לחיילי אס אס, ותחנות רכבת לצד מרכז הספורט והיכל הקונגרסים הישן.
תחנת כוח סיפקה חשמל באופן בלעדי לאתר.
המבנים

רחבת הזיכרון לויטפולד ארינה (Luitpoldarena). שטחה הכולל 84,000 מ"ר. בראשה, "היכל הכבוד" (Ehrenhalle) שהוקדש לזכר ההרוגים מקרב המפלגה הנאצית באירוע המכונן שלה: "הפוטש במרתף הבירה" ב־1923 ומולו טריבונה. הרחבה יכלה להכיל כ-150,000 מתכנסים בעצרות ההמונים של האס אס והאס אה.
היכל לויטפולד. נבנה במקור בשנת 1906. אורכו 180 מטר ורוחבו 50 מטר. במסגרת הבניה מחדש של האתר נוספה לו חזית מונומנטלית. יכול להכיל כ-16,000 מתכנסים והוא שימש לארוח ועידת המפלגה.
היכל הקונגרסים (Kongresshalle). זה הוא המבנה הגדול ביותר שהשתמר מן התקופה הנאצית. ההיכל תוכנן במטרה לשמש בעת כינוס קונגרס המפלגה ותוכנן להכיל כ-50,000 משתתפים. הבניה החלה ב-1935 אך לא הסתימה והמבנה נותר ללא גג. המבנה על גדת האגם הוא בקוטר של 250 מטר, גובהו 39 מטר ותקרתו תוכננה להבנות ללא תמיכות פנימיות. החזית מצופה בגרניט ומזכירה בצורתה את הקולוסאום ברומא.
הדרך הגדולה (Große Straße). אורכה כ-2 ק"מ ורוחבה כ-40 מטר. מרוצפת גרניט לכל אורכה, תוכננה כציר המרכזי של האתר, וכמסלול הצעידה בטקסים. מחברת בין מרצפלד ולויטפולד ארינה. הבניה הסתימה ב-1939 אך מעולם לא שימשה כמסלול צעידה, שכן כינוסי הענק של המפלגה נערכו בפעם האחרונה ב-1938.
שדה צפלין (Zeppelinfeld). ממוקם ממזרח ל"דרך הגדולה". יחודו בבימת נואמים גדולה במיוחד שרוחבה 360 מטר, הדומה למבנה מזבח פרגמון מיוון העתיקה.
האצטדיון הגרמני. תוכנן על ידי אלברט שפר כאצטדיון הגדול בעולם. צורתו בהשראת קירקוס מקסימוס ברומא והוא תוכנן להכיל 400,000 צופים. תוכנן לאורך כ-450 מטר וגובה 82 מטר. בנייתו החלה ב-1938 ונעצרה בשלב החפירות עם פרוץ המלחמה.
רחבת המצעדים (Märzfeld). תוכננה כך שרוחבה 955 מטר ואורכה 610 מטר, שווה ערך לכ-80 מגרשי כדורגל. היציע תוכנן כך שיכיל 250,000 צופים במצעדי הצבא הנאצי.
המצב הנוכחי

היכל הכבוד - עומד על תילו ומשמש כאנדרטת זיכרון לנפגעים התמימים מאירועי "הפוטש במרתף הבירה".
היכל הקונגרסים – מכיל בחלק מהמבנה מרכז תיעודי של המקום, ובחלק אחר מרכז תרבות.
הדרך הגדולה - שימשה לאחר המלחמה כשדה תעופה זמני לכוחות האמריקנים, וכיום משמשת כמגרש חניה למרכז הירידים הסמוך.
שדה צפלין - מן הטריבונה הענקית והמפוארת נותרה רק הבמה המרכזית הנראית כיציע חשוף.
האצטדיון הגרמני - חפירות הבסיס למתקן התמלאו בחלקן במי תהום ויצרו אגם קטן ובחלקן האחר נטמנו חלק מהריסות העיר מימי המלחמה.
רחבת המצעדים - על מקומו נבנו בתי דירות.
בנדיקטוס השלושה עשר

ערך זה עוסק באפיפיור מן המאה ה-18. אם התכוונתם לאנטי-אפיפיור מן המאה ה-14, ראו .
בנדיקטוס השלושה עשר (בלטינית: Benedictus XIII; ‏2 בפברואר 1649 – 21 בפברואר 1730; נולד בשם פייטרו פרנצ'סקו אורסיני וכיהן במסדר הדומיניקני בשם ויצ'נצו מריה) היה אפיפיור מ-29 במאי 1724 ועד מותו. האפיפיור השלישי והאחרון מבית אורסיני. מאז 24 בפברואר 2017, בעל תואר "משרת האל" (Servus Dei). גם בתור אפיפיור חי חיים שקטים וצנועים, התרכז במיוחד בנושאי דת וכמעט ולא היה מעורב פוליטית בניהול מדינת האפיפיור. כתוצאה מכך זכה מזכירו האישי, ניקולו קושיה (Niccolò Coscia), ביד חופשית אותה ניצל לשחיתות ומעילה בכספי הכנסייה.
לפני היותו לאפיפיור

נולד למשפחת אורסיני בגרווינה (Gravina) שבמחוז פוליה, כבנו הבכור ויורשו של פרדיננדו השלישי דוכס גרווינה. בגיל 18 ויתר על ההון והתואר והפך לנזיר דומיניקני. ב-1671 הוסמך ככומר. ב-1672 מינה אותו קלמנס העשירי לקרדינל. ב-1686 מונה לארכיבישוף בנוונטו, משרה כנסייתית בעלת משמעות מדינית וכלכלית, כיוון שהארכיבישוף היה למעשה הסניור (שליט) הפיאודלי של אזור בנוונטו. הוא המשיך לשאת בתואר זה גם לאחר שהתמנה כאפיפיור ושלט בו באמצעות מזכירו, ניקולו קושיה.
אפיפיוריותו

אורסיני התמנה לאפיפיור על ידי קונקלווה שהתכנסה עם מות קודמו, אינוקנטיוס השלושה עשר. אינוקנטיוס השלושה עשר מינה בימי כהונתו רק שלושה קרדינלים, כך שרוב הקרדינלים שנכחו בקונקלווה מונו על ידי קודמו, קלמנס האחד עשר. אורסיני התמנה בגיל מופלג, 75, וסירב בתחילה לקחת על עצמו את התפקיד. הוא בחר לעצמו את השם בנדיקטוס, על מנת לציין את המשכיות דרכו של בנדיקטוס האחד עשר שהיה אף הוא מן המסדר הדומיניקני. בתחילה כינה את עצמו "בנדיקטוס הארבעה עשר", אך כיוון שפירוש הדבר היה הכרה כביכול באנטי-אפיפיור בנדיקטוס השלושה עשר כלגיטימי, שינה את כינויו לבנדיקטוס השלושה עשר. הוא ביקש להמשיך לנהל חיים צנועים וצמצם במידה ניכרת את משק ביתו ואת כמות בעלי המשרות בוותיקן והעמיד את מצבת המשמר השווייצרי על המינימום ההכרחי.
הוא לא היה פעיל כמעט מבחינה מדינית, והותיר את ניהול המדינה לאחרים, בהם מזכירו המושחת ניקולו קושיה, שנחקר, נודה מן הכנסייה, נמלט מרומא וסופו שנכלא בטירת סנטאנג'לו למשך עשר שנים.
"האח ויצ'נצו מריה", כפי שכונה תמיד, נפטר מדלקת חריפה של הקרום הרירי ונקבר בכנסיית המסדר הדומיניקני, סנטה מריה סופרה מינרווה ברומא.
מעמד של קדוש

ב-1755 ביקש האפיפיור בנדיקטוס הארבעה עשר להתחיל בתהליך קאנוניזציה על מנת להכריז עליו כמבורך ולאחר מכן כקדוש, אולם התהליך נעצר. התהליך התחיל בשנית בשנת 1931 אך נסגר שוב ב-1940, בשל ספקות לגבי השאלה האם ידע האפיפיור על מעשי השחיתות של מזכירו, או שהללו נעשו לחלוטין שלא בידיעתו.
התהליך נפתח מחדש ב-17 בינואר 2004 והחקירה החלה במעמד חגיגי בבזיליקת יוחנן הקדוש בלטראנו בראשית 2012. היא הסתיימה חמש שנים מאוחר יותר, כאשר הוכרז על מעבר השלב הראשון בתהליך הקנוניזציה והכתרתו בתואר "משרת האל" (Servus Dei).
הערות שוליים

↑  האפיפיור בנדיקטוס העשירי נחשב כיום כאנטי-אפיפיור. לעומת זאת, באותה תקופה, לא הוכר מעמד זה ולכן האדם שהכנסייה הקתולית מכירה רשמית כבנדיקטוס העשירי נטל לעצמו את הכינוי בנדיקטוס האחד עשר, ולא העשירי. פעולה זו קידמה באחד את מספרם של כל האפיפיורים שהתכנו בנדיקטוס. בנדיקטוס האחד עשר עד בנדיקטוס השישה עשר, הם מנקודת השקפה רשמית, האפיפיור העשירי עד החמישה עשר בשם זה.
| 0 | 1 | 2 |
| --- | --- | --- |
| הקודם: אינוקנטיוס השלושה עשר | אפיפיור (רשימת האפיפיורים) | הבא: קלמנס השנים עשר |
| --- | --- |
בקרת זהויות :  NLI: 987007448731205171  PLWABN: 9810646366805606  BNC: 000381827  BNE: XX1583329  BnF: cb13530663m (data)  CANTIC: a10474018  GND: 119539780  ICCU: CFIV009838  ISNI: 0000 0001 2095 538X  LCCN: n88274527  NKC: mzk2010593046  NLG: 171525  NTA: 069476845  RERO: 02-A000018247  SNAC: w6pr903c  SUDOC: 050454099  ULAN: 500121836  VcBA: 495/33605  VIAF: 7549012   WorldCat (עם VIAF): 7549012
באיין-אולגי

באיין-אולגי (במונגולית: Баян Өлгий, בקזחית: Баян Өлгей) הוא אחד מ-21 האיימאגים (מחוזות) של מונגוליה. זהו האיימאג המערבי ביותר. בירת האיימאג היא אולגי.
הויטן-אול, ההר הגבוה ביותר במונגוליה (4374 מ') ממוקם בצפון האיימאג, סמוך לגבול הרפובליקה העממית של סין.
הקזחים בבאיין אולגי > רקע היסטורי

באיין אולגי מופרד משאר מחוזות מונגוליה על ידי נהר החובד ומסין על ידי הרי אלטאי.
בידוד זה גרם לכך שהמחוז מובדל משאר מונגוליה גם בשפתו, הרכבו האתני ותרבותו.
בסוף המאה ה-17 נמלטה קבוצה קטנה של קזחים והתיישבה בבאיין-אולגי. במאה ה-18 הביסו המנצ'ורים את המונגולים באזור, השתלטה קבוצת הקזחים על האזור, והם שומרים על תרבותם המוסלמית עד ליום זה. לאחר התפרקות ברית המועצות עזבו רבים מהקזחים בבאיין-אולגי לקזחסטן, וכיום נותרו במחוז פחות ממחצית מכמות הקזחים שהיו בה בעבר.
הקזחים בבאיין אולגי > בזיירים

הקזחים של באיין אולגי ידועים במיומנותם בבזיירות (ציד בעזרת עופות דורסים), בעיקר בשימוש בעיטים זהובים. בעבר היה נחשב הציד באמצעות עיטיים לספורט של האליטה ברחבי אסיה המרכזית, אך כיום הקזחים של באיין אולגי הם כמעט היחידים העוסקים בכך שלא על מנת לשמש אטרקציה לתיירים.
סומים (תת מחוזות)

אלטנצוגץ (Altantsögts)
אלטאי (Altay)
ביינור (Bayannuur)
בוגט (Bugat)
בולגן (Bulgan)
בויינט (Buyant)
דלון (Delüün)
נוגונור (Nogoonnuur)
אולגי (Ölgiy)
סגסיי (Sagsay)
טולבו (Tolbo)
צנגל (Tsengel)
אולנחוס (Ulaanhus)
אשפנבורג

אשפנבורג (בגרמנית: Aschaffenburg; ב-IPA: aˈʃafn̩bʊɐ̯k; ‏האזנהקובץ:De-Aschaffenburg.oga‏Ⓘ‏) היא עיר בצפון-מערב בוואריה, גרמניה.
היסטוריה

בשנת 1552 נהרסה הטירה המקומית של יוהנסברג (אנ') שהייתה בנויה בסגנון אדריכלות גותית. היא הוחלפה בשנת 14–1605 בטירת "שלוס יוהנסבורג" (אנ') שנבנתה באדריכלות הרנסאנס . העיר סבלה מאוד במהלך מלחמת שלושים השנים. במהלך קרב דיטינגן (1743), נכבשה העיר על ידי חיילים צרפתים.
בשנת 1810 אוחדה נסיכות אשפנבורג לדוכסות הגדולה של פרנקפורט. בשנת 1814 הועברה העיר לחלק ממלכת בוואריה על ידי אמנה אוסטרית-בווארית. בשנת 1866, הצבא הפרוסי הטיל תבוסה קשה על האוסטרים בסביבת העיר במהלך מלחמת אוסטריה–פרוסיה.
במלחמת העולם השנייה, אשפנבורג נפגעה קשות על ידי בעלות הברית הפצצות השטח, כולל שלוס יוהנסברג אשר נבנה מחדש לחלוטין כמה שנים מאוחר יותר. הצבא הגרמני בחר להגן בחוזקה על אשפנבורג במהלך השבועות האחרונים של המלחמה, מה שהביא ל"קרב אשפנבורג" ב-28 במרץ - 3 באפריל 1945.
בעשורים שלאחר המלחמה חוותה אשפנבורג והסביבה שגשוג כלכלי חזק, בין היתר בגלל קרבתה לפרנקפורט.
ספורט

ויקטוריה אשפנבורג הוא מועדון הכדורגל הגדול בעיר. המועדון הוקם ב-24 ביוני 1904 מתוך איחוד בין שש קבוצות. אצטדיון הבית שלהם הוא אצטדיון Schönbusch, אצטדיון שממוקם בניקהיים.
אשפנבורג היא גם ביתם של קבוצת הבייסבול והסופטבול אסאפנבורג מוהוקס. נבחרת הסופטבול זכתה באליפות גרמניה ב-2010. קבוצת הבייסבול הבוגרת זכתה באליפות דרום לנדסליגה ב-2011 ומשחקת בליגה הגבוהה ביותר במדינת הסן משנת 2012.
ערים תאומות

סקוטלנד פרת', סקוטלנד
צרפת סן-ז'רמן-אן-לה, צרפת
הונגריה מישקולץ, הונגריה
אריק יאנג

| --- | --- |

יאנג, דצמבר 2015
 לידה:  14 בדצמבר 1979  (בן 44) פלורנס, אונטריו, קנדה
 שם במה:  אריק יאנג
 משקל:  105 ק"ג
 גובה:  1.80 מטר
 מקום מגורים:  נאשוויל, טנסי, ארצות הברית
 לאום:  קנדי
 קריירה מקצוענית:  1998–הווה (כ־26 שנים)
 מאמנים:  ואלדו ואן אריק קארל לדוש סקוט ד'אמור כריס קניון
 ליגות:  Impact Wrestling
ג'רמי פריץ (באנגלית: Jeremy Fritz; נולד ב-14 בדצמבר 1979) הידוע יותר בשם הבמה שלו, אריק יאנג הוא מתאבק קנדי, המופיע בארגון ההיאבקות Impact Wrestling.
קריירה

פריץ חתם על חוזה בארגון ההיאבקות Total Nonstop Action Wrestling‏ (TNA, לימים Impact Wrestling) בתחילת שנת 2004 והופיע לראשונה כחלק מקבוצת קנדה. הוא היה חלק מן הארגון עד לשנת 2016, שנה שבה הוא עבר לארגון ההיאבקות WWE. לעומת זאת, הוא חזר לאימפקט בשנת 2020. בארגון TNA, רשימת הישגיו עתירה בתארים כאשר הוא היה פעמיים אלוף העולם, פעם אחת אלוף ה-X דיוויז'ן, שלוש פעמים אלוף האגדות/הגלובלי/הטלוויזיה/מלך ההר, ארבע פעמים אלוף הזוגות, כאשר הוא החזיק פעמיים באליפות הזוגות של NWA ביחד עם בובי רוד ופעמיים באליפות הזוגות של TNA, האחת עם קאז והאחרת כחלק מקבוצת The Band עם קווין נאש וסקוט הול (תחת חוק פריבירד, שאיפשר לכל אחד מהשלושה לכהן כאלוף זוגות בכל זמן נתון), ופעם אחת אלוף זוגות הנוקאאוטס של TNA ביחד עם המתאבקת ODB (המתאבק הזכרי הראשון והיחיד בהיסטוריה של הארגון שזכה בתואר נשי). כמו כן, הוא אלוף הגראנד סלאם הרביעי ואלוף הטריפל קראון השביעי. בתקופתו ב-WWE בין השנים 2016 ל-2020, הוא היה חלק מקבוצת SAnitY ביחד עם אלכסנדר וולף, קיליאן דיין וניקי קרוס ואף זכה עימם פעם אחת באליפות הזוגות של NXT (תחת חוק פריבירד).
אליפויות והישגים

הישגים בארגון ההיאבקות American Combat Wrestling – ACW
אליפות במשקל כבד של ACW (פעם אחת)
הישגים בארגון ההיאבקות Allied Powers Wrestling Federation – APWF
אליפות במשקל קל של APWF (פעם אחת)
הישגים בארגון ההיאבקות Family Wrestling Entertainment – FWE
אליפות במשקל כבד של FWE (פעם אחת)
הישגים בארגון ההיאבקות Fighting Spirit Pro Wrestling – FSPW
האליפות העצמאית של FSPW (פעמיים)
הישגים בארגון ההיאבקות Independent Wrestling Federation – IWF
אליפות במשקל כבד של IWF (פעם אחת)
הישגים בארגון ההיאבקות Lariato Pro Wrestling
אליפות Lariato Pro (פעם אחת, נוכחי)
הישגים בארגון ההיאבקות Memphis Wrestling
אליפות הזוגות הדרומית של Memphis (פעם אחת)  - עם ג'וני דיביין
הישגים בארגון ההיאבקות Neo Spirit Pro – NSP
האליפות העצמאית של NSP (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-19 מתוך 500 המתאבקים הטובים ביותר לשנת 2014
הישגים בארגון ההיאבקות Total Nonstop Action Wrestling/Impact Wrestling
אליפות העולם במשקל כבד של TNA/אליפות העולם של אימפקט (פעמיים)
אליפות ה-X דיוויז'ן של TNA (פעם אחת)
אליפות האגדות/הגלובלית/הטלוויזיה/מלך ההר של TNA‏ (3 פעמים)
אליפות הזוגות של TNA (פעמיים)  – עם קאז (1) וקווין נאש וסקוט הול (1)
אליפות הזוגות של NWA (פעמיים)  – עם בובי רוד
אליפות זוגות הנוקאאוטס של TNA (פעם אחת)  – עם ODB
אליפות העולם בשתיית בירה של TNA (פעמיים)
אלוף הגראנד סלאם הרביעי
אלוף הטריפל קראון השביעי
מלך ההר (2016)
גביע העולם של TNA‏ (2014)  – עם בולי ריי, גאנר, אדי אדוארדס ו-ODB
TNA Turkey Bowl‏ (2011, 2012)
פרסי סוף השנה של TNA/Impact‏ (3 פעמים)
המתאבק המשפיע ביותר (2006)
רגע השנה (2020)  - החזרה שלו לארגון באירוע סלאמיברסרי
קרב השנה (2020)  – נגד אדי אדוארדס נגד אייס אוסטין נגד טריי נגד ריץ' סוואן באירוע סלאמיברסרי
הישגים בארגון ההיאבקות World Wrestling Entertainment – WWE
אליפות הזוגות של NXT (פעם אחת)  - עם אלכסנדר וולף
פרסי סוף השנה של NXT (פעם אחת)
צמד השנה (2017)  - עם אלכסנדר וולף וקיליאן דיין
הישגים במגזין ההיאבקות Wrestling Observer Newsletter – WON
הקרב הגרוע של השנה (2006)  - הבאטל רויאל ההפוך של TNA בפרק של התוכנית !TNA Impact‏
הישגים בארגון ההיאבקות Xtreme Wrestling Coalition – XWC
אליפות העולם במשקל כבד של XWC (פעם אחת)
בית האצילים

| --- | --- |

 מידע כללי
 מאת:  ג'יימס קלאוול
 שפת המקור:  אנגלית
 סוגה:  רומן היסטורי
 מקום התרחשות:  הונג קונג, סין 
 הוצאה
 הוצאה:  הוצאה לאור דל 
 תאריך הוצאה:  1981
 מספר עמודים:  1395
 הוצאה בעברית
 הוצאה:  הוצאת זמורה ביתן
 תאריך:  1989
 תרגום:  עומר ברטוב, איריס ברעם
 מהדורות נוספות
 מספר כרכים:  2
 סדרה
 ספר קודם:  מלך עכברוש 
 הספר הבא:  Whirlwind 
 קישורים חיצוניים
 הספרייה הלאומית:  001066190
 
בית האצילים הוא ספר מאת ג'יימס קלאוול אשר פורסם בשנת 1981, ומתרחש בהונג קונג בשנת 1963. בספר זה מתואר המשך עלילות חברת בית האצילים - חברת סחר וספנות חזקה שתוארה בספר קודם של קלאוול - טאי פאן.
בית האצילים מציג עלילה מורכבת וסבוכה, העוסקת במסחר ובכלכלה הסבוכים של הבורסה המערבית והסינית בהונג קונג, על רקע ניסיונה של חברה אמריקאית להיכנס לעסקים שם.
עלילה

בית האצילים מתרחש בראשית שנות השישים של המאה העשרים, כאשר איאן סטרואן דאנרוס מקבל לידיו את מנכ"לות חברת בית האצילים - אחת מחברות הסחר והספנות החזקות ביותר בהונג קונג. מנכ"ל החברה עדיין מכונה טאי פאן, כפי שכונו כל מנכ"ליה מאז דירק סטרואן, ועדיין נחשב לבכיר סוחרי הונג קונג. הספר עוסק במאבקי הכוח הנוצרים כאשר מנכ"ל חברה אמריקאית, לינק בארטלט, עם סגניתו קייסי צ'ולוק, מגיעים להונג קונג במטרה לקנות לעצמם דריסת רגל בכלכלת הונג-קונג, בכל דרך, ומאלצים את דאנרוס, וסוחרים אחרים, להילחם על המשך קיומם העצמאי. סביב קו העלילה המרכזי מתנהלים מאבקים כלכליים בינלאומיים, פרשיית ריגול ומאבקים אישיים שהם ספיחי האיבה בין סטרואן לברוק מראשית ימיה של הונג-קונג, כפי שתוארו בספר טאי פאן. בסופו של דבר, כמו בספר טאי פאן, רק איתני הטבע הם שמכתיבים את המנצחים והמפסידים במאבק.
הספר עובד בשנת 1988 למיני-סדרת טלוויזיה, בכיכובו של פירס ברוסנן.
בייאואולו

| --- | --- |

המיקום של רובע בייאואולו באיסטנבול
 מידע
 עיר:  איסטנבול 
 שטח:  8.66 קמ"ר 
 קואורדינטות:  41°01′55″N 28°58′34″E﻿ / ﻿41.031944°N 28.976111°E﻿ / 41.031944; 28.976111
 he
 
בייאואולו (בטורקית: Beyoğlu) הוא רובע הממוקם בחלק האירופי של העיר איסטנבול שבטורקיה, מצפון לקרן הזהב וממול העיר העתיקה של איסטנבול (חצי האי ההיסטורי של קונסטנטינופול). בימי הביניים ועד למאה ה-20 נודע בשם פֶּרָה (Πέρα, ביוונית: מֵעֵבֶר ל-).
רובע בייאואולו הוא מרכז האמנות, הבידור וחיי הלילה הפעיל ביותר באיסטנבול.
מפת קונסטנטינופול משנת 1422, לפני נפילתה בידי העות'מאנים
גלריית תמונות

שדרת איסטיקלאל בבייאואולו
שדרת איסטיקלאל בבייאואולו ביום שישי אחר הצהריים בחודש מאי
כיכר טקסים
החשמלית האדומה ההיסטורית
אתר ההנצחה לרצח העם קיגאלי

מרכז ההנצחה לרצח העם קיגאלי (באנגלית: Kigali Genocide Memorial Centre) מנציח את רצח העם ברואנדה ב-1994. שרידיהם של למעלה מ-250,000 בני אדם קבורים שם. המרכז שוכן בגיסוזי (אנ'), כ-3 קילומטרים ממרכז קיגאלי, בירת רואנדה.
ישנו מרכז מבקרים לסטודנטים ואחרים המעוניינים להבין את האירועים שהובילו לרצח העם שהתרחש ברואנדה בשנת 1994. המרכז מהווה אנדרטה קבועה לאלו שנפלו קורבן לרצח העם ומשמש כמקום בו יכולים האבלים לקבור את המשפחה והחברים שלהם. המרכז מנוהל ומנוהל על ידי קרן איג'ס (אנ') מטעם הוועדה הלאומית למאבק ברצח עם.
המרכז הוא אחד מארבעה אתרים המנציחים את רצח העם שהוכרזו כאתר מורשת עולמית של אונסק"ו ב-2023.
רקע

באפריל 1994, החלו להסתנן מרואנדה דיווחים על רצח המוני שיטתי בתוך רואנדה ולהסתובב ברחבי העולם. מעט נעשה כדי לעצור את רצח העם. בעיני גורמים מבחוץ, רצח העם היה מיוצג כאלימות אתנית מבוססת שבטית, כאשר הטוטסי הקורבנות וההוטו כמבצעים. ייתכן שלעולם לא ייוודע בדיוק כמה אנשים נרצחו בפועל; ההערכות נעות בין 500,000 ליותר ממיליון. מספר ההרוגים מקובל באופן נרחב כקרוב ל-800,000.
היסטוריה

בשנת 2000 החלה מועצת העיר קיגאלי לבנות בניין, שיהפוך בסופו של דבר למרכז ההנצחה. קרן איג'ס (אנ') הוזמנה להפוך את מרכז ההנצחה לרצח העם למציאות. הקרן החלה אז לאסוף נתונים מרחבי העולם כדי ליצור את שלושת המוצגים הגרפיים. הטקסט עבור שלושתם הודפס בשלוש שפות, עוצב בבריטניה במשרד הראשי של הקרן על ידי צוות העיצוב שלהם, ונשלח לרואנדה כדי להתקין.
מרכז הנצחה זה הוא אחד משישה מרכזים מרכזיים ברואנדה המנציחים את רצח העם ברואנדה. האחרים הם מרכז ההנצחה לרצח העם מורמבי, מרכז ההנצחה לרצח העם ביססרו, מרכז הנצחה לרצח העם נטרמה (אנ'), מרכז ההנצחה לרצח העם ניאמטה ומרכז ההנצחה לרצח העם ניארובויה (Nyarubuye). ישנם למעלה מ-250 אתרי הנצחה רשומים המנציחים את רצח העם ברואנדה.
שרידי אנשים הובאו מכל רחבי הבירה לאחר שהושארו ברחוב או הושלכו לנהר. הם קבורים יחד בחלקות של 100,000. מרכז ההנצחה נפתח בשנת 1999.
באפריל 2004, במלאת 10 שנים לרצח העם, נחנכה אנדרטת רצח העם בקיגאלי.
ההיענות של ניצולי רצח עם להקמת המרכז הייתה עצומה. בשבוע הראשון ביקרו יותר מ-1,500 ניצולים מדי יום. בשלושת החודשים הראשונים לפתיחת המרכז ביקרו בו כ-60,000 איש ממגוון רקעים. למעלה מ-7,000 מבקרים אלו היו מהקהילה הבינלאומית.
קרן איג'ס מנהלת את מרכז ההנצחה של רצח העם בקיגאלי ומפתחת אותו יחד עם בית ספר לחינוך.
המוזיאון

המרכז מתעד את רצח העם, אך מתאר גם את ההיסטוריה של רואנדה שקדמה לאירוע. השוואות נעשות גם עם אתרים דומים בגרמניה, יפן, קמבודיה ובוסניה. בניגוד למחנות הריכוז לשעבר באושוויץ בירקנאו, אתר רואנדה כולל שרידי אדם ואת הכלים והנשקים ששימשו להשמדתם.
בקומה העליונה המרכז כולל שלוש תערוכות קבע, הגדולה שבהן מתעדת את רצח העם ב-1994, ועוזרת לתת לסיוט של רואנדה הקשר היסטורי. ישנה אנדרטה לילדים, עם תמונות בגודל טבעי, בליווי פרטים אינטימיים על הצעצועים האהובים עליהם, המילים האחרונות שלהם ואופן הרצח. יש גם תערוכה על ההיסטוריה של אלימות של רצח עם ברחבי העולם. מרכז החינוך, גני הזיכרון ומרכז התיעוד הלאומי של רצח העם תורמים למחווה משמעותית לנספים ומהווים כלי חינוכי רב עוצמה לדור הבא.
מרכז ההנצחה בקיגאלי נבנה במחשבה בינלאומית - הוא עוסק בנושא בעל חשיבות בינלאומית, בעל משמעות מרחיקת לכת, ונועד להעסיק ולאתגר בסיס מבקרים בינלאומי.
פרויקטים של תיעוד אור-קולי ו-GPS מתעדים ומבססים עדויות ניצולים ומתעדים את תהליך בית המשפט של הגצ'אצ'ה, הגוף השיפוטי המקומי שטיפל במבצעי רצח העם, ובית הדין הפלילי הבין-לאומי לרואנדה בארושה. במרכז ההנצחה היו מאות אלפי מבקרים.
סיור האודיו האינפורמטיבי שמוצע במקום כולל רקע על החוויה הקולוניאלית המפלגת ברואנדה, וככל שהביקור מתקדם, המוצגים נעשים עוצמתיים יותר בהדרגה, כאשר המבקרים מתמודדים עם הפשעים שהתרחשו ועדויות וידאו של ניצולים.
הערות שוליים

↑  "Kigali Genocide Memorial – A place for remembrance and learning". www.kgm.rw.
↑  Kigali Genocide Memorial, KGM.rw
↑  Memorial sites of the Genocide: Nyamata, Murambi, Gisozi and Bisesero
1 2 3  "Remembering 1994 at the Kigali Genocide Memorial Centre, Rwanda". 22 במרץ 2013. {{cite web}}:  (עזרה)
1 2 3  Sites mémoriaux du génocide : Nyamata, Murambi, Bisesero et Gisozi
↑  "Aegis' new Educational Tour Programme in Rwanda hosts University of Manchester students - Aegis Trust". www.aegistrust.org.
1 2 3  Planet, Lonely. "Kigali Genocide Memorial in Kigali, Rwanda".
| --- | --- |
בקרת זהויות :  NLI: 987007401454805171  GND: 1044412771  LCCN: n2015240268  SNAC: w6sd0pbv  SUDOC: 121332217  VIAF: 198011825   WorldCat (עם VIAF): 198011825 
גולגולת וחפצים של קורבנות רצח עם במרכז
קורבנות רצח העם
שלט הכניסה לאתר
אתר מרכז ההנצחה
אשפוז כפוי

אשפוז כפוי הוא השימוש באמצעים חוקיים, שהם חלק ממערכת החקיקה בתחום בריאות הנפש, לצורך אשפוזו של אדם במוסד לבריאות הנפש, או במחלקה פסיכיאטרית, בניגוד לרצונו. זאת לשם מתן תרופות וטיפולים למשך זמן מסוים במסגרת בית החולים.
במדינות רבות בעולם קיימים חוקים בתחום בריאות הנפש המגדירים את התנאים לאשפוזו הכפוי של אדם. בחלק מן המדינות, למשל בארצות הברית, קיימת דרישה חוקית לשימוע בפני שופט כדי להתיר אשפוז מעבר לפרק זמן קצר. במדינות רבות קציני משטרה ופסיכיאטרים יכולים לאשפז מטופל בכפייה לתקופה קצרה, לצורך הערכה פסיכיאטרית. אם בתום ההערכה יש מקום להמשך האשפוז, לדעת הפסיכיאטרים המטפלים, חייב בית המשפט לאשר זאת. בהליך זה מופיעים בפני בית המשפט אנשי מקצוע בתחום בריאות הנפש המציגים הערכה כתובה ואף מעידים לפעמים בבית המשפט. אשפוז כפוי נעשה תמיד לתקופה קצובה ומחייב הערכה מחדש בזמנים קבועים.
בישראל

ככלל, במדינת ישראל אשפוז כפוי מוסדר בחוק טיפול בחולי נפש, התשנ"א-1991. על פי החוק, לא ניתן לאשפז אדם באשפוז כפוי בטרם בדיקה. החוק מעניק לפסיכיאטר המחוזי את הסמכות להורות על בדיקתו הכפויה של אדם על ידי מתן הוראה כתובה. על פי החוק היבש, רק אם בעת הבדיקה נמצא כי האדם נחשד כחולה ומסכן את עצמו או אחרים, יכול הפסיכיאטר המחוזי להורות על אשפוז כפוי באותו אדם. עם זאת, ישנה דרך עוקפת הנעשית על ידי הפסיכיאטרים לאשפוז אדם שהתאשפז בעבר גם אם אינו פוגע בעצמו או באחרים. הדבר נעשה על ידי דרישה לטיפול מרפאתי כפוי (זריקות חודשיות). באם המטופל אינו מתייצב לזריקות ישנה הוראה לאשפוז כפוי. כך, האדם יאושפז גם אם אינו פגע באיש. הפסיכיאטר המחוזי יכול, על ידי אבחון ראשוני לאשפז אדם בכפייה לתקופה שלא תעלה על שבעה ימים, ובסמכותו להאריך הוראה זו בשבעה ימים נוספים על פי בקשה מנומקת בכתב מאת הפסיכיאטרים המטפלים. הארכת הוראת אשפוז כפוי מעבר לתקופה של 14 יום יכולה להינתן אך ורק על ידי ועדה פסיכיאטרית מחוזית הפועלת על פי החוק. הפסיכיאטר המחוזי יכול להורות על טיפול מרפאתי כפוי עד לתקופה של חצי שנה ולהאריכה לתקופות זהות נוספות. הוראות הפסיכיאטר המחוזי ניתנות לערעור בפני הוועדה הפסיכיאטרית המחוזית ואילו החלטות הוועדה הפסיכיאטרית המחוזית ניתנות לערעור בפני שופט של בית המשפט המחוזי של אותו מחוז.
בעקבות מאבק משפטי שניהלה האגודה לזכויות האזרח ביחד עם ארגון בזכות, שבמהלכו הוציאו שופטי בג"ץ צו שחייב את המדינה לנמק מדוע לא ימונו עורכי-דין לייצג כל אדם נגדו ננקטים הליכי אשפוז כפוי, תוקן החוק בשנת 2004, ונקבעה זכותו של כל אדם הנתון להליכים שכאלה לייצוג משפטי במימון ציבורי.
ביחס לאוכלוסייה ייחודית של קטינים במעמד "קטין נזקק", קיימת הסדרה ייחודית בחוק הנוער (טיפול והשגחה), תש"ך-1960, הקובע את הדרכים לבדיקת קטין, מתן טיפול פסיכיאטרי ואשפוזו, במצבי אי-הסכמה בינו לבין הוריו.